Ιωάννης Γκρέυ (ευγενής των Τυδώρ)

Ο λόρδος Ιωάννης Γκρέυ (1523/24 – 19 Νοεμβρίου 1564) ήταν Άγγλος ευγενής και αυλικός της περιόδου των Τυδώρ, ο οποίος μετά το 1559 κατοικούσε στο Πίργκο Πλέις του Έσσεξ.

Ο λόρδος Ιωάννης καταδικάστηκε σε θάνατο για τη συμμετοχή του στην Εξέγερση του Γουάιατ κατά της βασίλισσας Μαρίας Α΄ Τυδώρ, αλλά αργότερα αφέθηκε ελεύθερος . Ο Γκρέυ αποκαταστάθηκε στην αρχική του θέση από τη διάδοχο της βασίλισσας Μαρίας Α΄, βασίλισσα Ελισάβετ Α΄ Τυδώρ, η οποία του παραχώρησε επίσης τη θέση Πίργκο του Έσσεξ, καθώς και τον όρισε κηδεμόνα της λαίδης Αικατερίνης Γκρέυ, της ανιψιάς του και αδελφής της εκλιπούσας λαίδης Ιωάννης Γκρέυ, το 1563. Ωστόσο, ο λόρδος Ιωάννη φυλακίστηκε ξανά λίγο πριν το τέλος του, αφού δημοσίευσε ένα βιβλίο, που ισχυριζόταν ότι η Αικατερίνη Γκρέυ ήταν η νόμιμη κληρονόμος του αγγλικού θρόνου.

 Προέλευση 
Ήταν ο νεότερος επιζών γιος του Θωμά Γκρέυ 2ου μαρκησίου του Ντόρσετ, από τη 2η σύζυγό του Μαργαρίτα Γουότον, χήρα του Γουλιέλμου Μέντλεϋ και κόρη του σερ Ροβέρτου Γουότον, από το Μπόουτον Μάλχερμπ του Κεντ.  Έτσι, έφερε τον τίτλο ευγενείας του « λόρδου», κατάλληλο για έναν νεότερο γιο μαρκησίου. Οι μεγαλύτεροι αδελφοί του, Ερρίκος Γκρέυ 1ος δούκας του Σάφολκ, 3ος μαρκήσιος του Ντόρσετ και λόρδος Θωμάς Γκρέυ, εκτελέστηκαν για προδοσία στο Τάουερ Χιλ το 1554.

 Οικογένεια 
Νυμφεύτηκε τη Μαρία Μπράουν, κόρη του σερ Αντωνίου Μπράουν, Ιππότη της Περικνημίδος, και της 1ης του συζύγου, Αλίκης Γκέιτζ.  Με τη σύζυγό του απέκτησε τρεις γιους και τέσσερις κόρες, συμπεριλαμβανομένων των:
 Ερρίκος Γκρέυ, 1ος βαρόνος Γκρέυ του Γκρόμπυ, μεγαλύτερος γιος και κληρονόμος, με έδρα το Πίργκο Πλέις, ο οποίος επανέφερε την παρουσία της οικογένειας Γκρέυ, τόσο στην αυλή όσο και στις προγονικές τους περιοχές, συμπεριλαμβανομένων των Μπράντγκεϊτ και Γκρόμπυ στο Λέστερσιρ. Εγγονός του ήταν ο Ερρίκος Γκρέυ 1ος κόμης του Στάμφορντ.
 Μαργαρίτα Γκρέυ, σύζυγος του σερ Αρθούρου Κάπελ του Χάντχαμ, σερίφη του Χέρτφορντσιρ το 1592, φημολογείται ότι είχε 11 γιους και 9 κόρες. Ήταν η πρόγονος των βαρόνων Κάπελ του Χάντχαμ, μετέπειτα κόμητων του Έσσεξ.
 Φραγκίσκη, σύζυγος του σερ Γουλιέλμου Κουκ (απεβ. 1589), από το Χάιναμ του Γκλόστερσιρ, γιος του σερ Αντωνίου Κουκ από το Γκίντια Χολ του Έσσεξ (κοντά στην Πίργκο Πλέις).
 Ελισάβετ, σύζυγος του σερ Ερρίκου Ντένυ, από το Τσέσαντ του Χέρτφορντσιρ· πρόγονος των βαρονέτων Ντένυ.
 Ιωάννα, σύζυγος του σερ Εδουάρδου Γκρέβιλ, από το Χάρολντ Κορτ του Έσσεξ, νεότερος αδελφός του Φούλκε Γκρέβιλ 4ου βαρόνου Γουίλοουμπι ντε Μπρόουκ.

 Βασιλική υπηρεσία 
Ο Γκρέυ διορίστηκε λόρδος Αναπληρωτής του Νιούχεϊβεν (σημερινή Χάβρη) στη Γαλλία  υπεύθυνος για το αγγλικό φρούριο που τότε ενισχύονταν, και του δόθηκαν επιπλέον αποθηκευτικοί χώροι. Ο λόρδος Ιωάννης έλαβε στη συνέχεια επιχορηγήσεις από τον Εδουάρδο ΣΤ΄ για την πρυτανεία του Κίρμπυ Μπέλαρς και άλλα κτήματα, όπως το Μπάρντον Παρκ στο Λέστερσιρ, και στην πατρίδα του, την κομητεία Ντέρμπισιρ, καθώς και στο Νότιγχαμσιρ, με την επικύρωση της βασίλισσας Μαρίας Α΄.

 Η Εξέγερση του Γουάιατ 

 Άνοδος της βασίλισσας Ελισάβετ Α΄ 
μικρογραφία|Πίργκο Πλέις, Έσσεξ.  Ένας σιδερένιος στύλος πύλης που σώζεται από το πρώην βασιλικό παλάτι των Τυδώρ.
Ο λόρδος Ιωάννης κλήθηκε στην αυλή ως επικεφαλής της Οικογένειας Γκρέυ, παρευρέθηκε στην πρώτη είσοδο της βασίλισσας Ελισάβετ Α΄ Τυδώρ στο Λονδίνο, και της έκανε ένα ακριβό δώρο την πρώτη Πρωτοχρονιά της βασιλείας της. Λίγους μήνες αργότερα παραπονέθηκε για φτώχεια στον λόρδο Μπέργκλεϋ, τον πρωθυπουργό της, και η βασίλισσα του παραχώρησε το βασιλικό αρχοντικό (manor) του Πίργκο στο Έσσεξ και την έπαυλή του, καθώς και γη στο Σόμερσετ. «Αποκαταστάθηκε εν αίματι», απελευθερώθηκε από τον Νόμο του Αττάιντερ και διόρισε έναν από τους τέσσερις Προτεστάντες ευγενείς, για να επιβλέπει τις αλλαγές στο Βιβλίο της Κοινής Προσευχής.

 Η λαίδη Αικατερίνη Γκρέυ 
Η ανιψιά του λόρδου Ιωάννη, Αικατερίνη, νεότερη αδελφή της λαίδης Ιωάννας Γκρέυ και πιθανολογούμενη κληρονόμος βάσει της διαθήκης του Ερρίκου Η΄, είχε παντρευτεί κρυφά τον Εδουάρδου Σίμορ 1ο κόμη του Χέρτφορντ το 1560 χωρίς βασιλική συναίνεση. Ο γάμος αποκαλύφθηκε γρήγορα, και η λαίδη Αικατερίνη Γκρέυ περιορίστηκε στον Πύργο. Lodge's Peerage (1842)

Αφέθηκε ελεύθερη υπό κατ' οίκον περιορισμό το 1563 για την ασφάλεια της υγείας της κατά τη διάρκεια μίας επιδημίας πανώλης, και μεταφέρθηκε στο Πίργκο Πλέις υπό τη φροντίδα του λόρδου Ιωάννη Γκρέυ. Ωστόσο, μετά την κυκλοφορία ενός βιβλίου που ισχυριζόταν ότι η λαίδη Αικατερίνη ήταν η νόμιμη κληρονόμος του αγγλικού θρόνου, και όχι η Μαρία Α΄ της Σκωτίας, η βασίλισσα Ελισάβετ Α΄ αφαίρεσε την Αικατερίνη από την επιμέλεια του λόρδου Ιωάννη και τον έθεσε για λίγο υπό κράτηση.

 Το τέλος και η ταφή 

 Θυρεός 
μικρογραφία|165x165εσ|Ο θυρεός του Γκρέυ.

 Δείτε επίσης 
 Μαρκήσιος του Ντόρσετ
 Κόμης του Στάμφορντ
 Οικογένεια Γκρέυ

 Σημειώσεις 

 Αναφορές 
 Ευγενών και Βαρονετών του Burke
 Lehmberg, Stamford. "Grey, Lord John (d. 1564)". Oxford Dictionary of National Biography (online ed.). Oxford University Press. doi:10.1093/ref:odnb/11548